《怀天迪》
明代·佘翔

忆昨看花醉草堂，风流吾党擅词场。千秋一附青云色，中夜频词白露章。

愁满关山逢雨雪，梦来故旧倒衣裳。论文尊酒知何日，独立孤村送夕阳。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。